Psykoterapia on kipeiden elämänvaiheiden, kriisien ja mielenterveysongelmien hoitamista keskustelun avulla. Keskustelun tavoitteena on lisätä asiakkaan itseymmärrystä, kykyä käsitellä vaikeita tunteita sekä keinoja ratkaista ongelmallisia tilanteita. Tarvittaessa voidaan keskustelun oheen ottaa harjoitteita, joiden avulla oireita tuottavia toimintatapoja tunnistetaan ja toivottua muutosta edistetään. Kaiken ytimessä on hyvä, luottava yhteistyösuhde psykoterapiaan hakeutuneen ihmisen ja psykoterapeutin välillä.